**สุภาษิตคำโคลง**

**พระพุทธเจ้าทรงเปิดโลก บันดาลให้เทวดา มนุษย์ และ**

**สัตว์นรกแลเห็นซึ่งกันและกัน**

สรรพสัตว์จงอดให้ ชีพิต

ยากนักจักปลดปลิด เปลื้องได้

ประหารเอาบมิคิด สังเวช เลยนา

ใครนำกรรมนั้นให้ เล่ห์เต้าตามกัน

สรรพทรัพย์แห่งท่านนี้ หวงแหน

บมิเกรงใจแคลน อยากได้

กรรมจักก่อเกื้อแทน นับชาติ

เกิดเป็นมนุษย์เล่าไซร้ ยากไร้ทรพล

**ประทาระ๑**มิตรเมี้ยน สวามี

ลอบลักบมิดี บาปให้

จะทนทุกข์อวิจี **นะระ กานต์๒**เฮย

รู้แล้วเร่งจำไว้ อย่าได้สมาคม ๚ะ

มุสาวาทนี้สี่ ประการ

จงอุตส่าห์สมาทาน มั่นไว้

ตามพุทธแสดงสาร บัญญัติ

ประพฤติตามวินัยไซร้ ปราชญ์ซ้อนสรรเสริม

๑ ภรรยาของผู้อื่น

๒ นรกานต์ หมายถึง นรก